CELEX: 62021CN0126
Language: mt
Date: 2021-02-26 00:00:00
Title: Kawża C-126/21: Rikors ippreżentat fis-26 ta’ Frar 2021 – Il-Kummissjoni Ewropea vs L-Irlanda

26.4.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 148/11
            
         
      Rikors ippreżentat fis-26 ta’ Frar 2021 – Il-Kummissjoni Ewropea vs L-Irlanda
      (Kawża C-126/21)
      (2021/C 148/15)
      Lingwa tal-kawża: l-Ingliż
      
         Partijiet
      
      
         Rikorrenti: Il-Kummissjoni Ewropea (rappreżentanti: J. Tomkin, u S. Grünheid, aġenti)
      
         Konvenuta: L-Irlanda
      
         Talbiet
      
      Ir-rikorrenti titlob li l-Qorti tal-Ġustizzja jogħġobha:
      
                  —
               
               
                  tiddikjara li billi naqset milli tadotta l-liġijiet, ir-regolamenti u d-dispożizzjonijiet amministrattivi neċessarji sabiex tikkonforma ruħha mad-Deċiżjoni Qafas tal-Kunsill 2009/829/ĠAI tat-23 ta’ Ottubru 2009 dwar l-applikazzjoni bejn l-Istati Membri tal-Unjoni Ewropea tal-prinċipju ta’ rikonoxximent reċiproku għal deċiżjonijiet dwar miżuri ta’ superviżjoni bħala alternattiva għal detenzjoni proviżorja (1) jew, f’kull każ, billi naqset milli tinnotifika tali dispożizzjonijiet lill-Kummissjoni, l-Irlanda naqset milli tissodisfa l-obbligi tagħha taħt l-Artikolu 29(1) u (2) tad-Deċiżjoni Qafas;
               
            
                  —
               
               
                  tikkundanna lill-Irlanda għall-ispejjeż.
               
            
         Motivi u argumenti prinċipali
      
      Skont l-Artikolu 27 tad-Deċiżjoni Qafas 2009/829/ĠAI, l-Istati Membri kellhom jadottaw il-miżuri neċessarji sabiex jikkonformaw ruħhom mad-dispożizzjonijiet tad-Deċiżjoni Qafas sal-1 ta’ Diċembru 2012 u kellhom jinnotifikaw dawn il-miżuri lill-Kummissjoni.
      Il-Kummissjoni tqis li l-Irlanda kisret l-obbligi li hija għandha taħt l-Artikolu 27 tad-Deċiżjoni Qafas tal-Kunsill 2009/829/ĠAI, billi naqset milli tadotta l-liġijiet, ir-regolamenti u d-dispożizzjonijiet amministrattivi neċessarji sabiex tikkonforma ruħha mad-Deċiżjoni Qafas jew, f’kull każ, billi naqset milli tinnotifika tali dispożizzjonijiet lill-Kummissjoni.
      
         (1)  ĠU 2009, L 294, p. 20.